یروشلم کې د ایسټردستوره
عیسایان ایسټر د عیسا علیهسلام بیا ژوند ته د راتگ په خوشحالۍ کې نمانځي. د عیسائي مذهب منونکو عقیده ده چې عیسا علیهسلام په صلیب د خیژولو درې ورځې ورستو بیا ژوند ته راوستلی شوی وو.
د نړۍ د مختلفو برخو نه راغلې د عیسائي مذهب منونکو د ایسټر دستوره په یروشلم ښار کې د اتوار په ورځ په داسې حال کې اونمانځنله چې نزدې د فلسطین په غربي غاړه کې د تشدد په پیښه کې یو یهودي تن اوژلی شو او څلور نور زخمیان شول. راسخ العقیده عیسایانو او د رومن کیتهولیک فرقې منونکو یروشلم کې په هاغه گرجا کې د ایسټر دستورې اونمانځلې کومه چې د عیسا علیهسلام د ځیگیدنې ځائې گڼلی کیږي. د پروټیسټنټ فرقې عیسایانو د یروشلم په زوړ ښار کې د گارډن ټومب یا د باغ په مقبره د ایسټر دستوره اوکړه. روایات دي چې عیسا علیهسلام په دغه مقبره کې په صلیب خیژول شوی وو او هم هلته خښ کړی شوی دی. عیسایان ایسټر د عیسا علیهسلام بیا ژوند ته د راتگ په خوشحالۍ کې نمانځي. د عیسائي مذهب منونکو عقیده ده چې عیسا علیهسلام په صلیب د خیژولو درې ورځې ورستو بیا ژوند ته راوستلی شوی وو. د ایسټر اتوار نه وړاندې جمعه چې گډ فرائۍ ډی ورته ویل کیږي، د عیسا علیهسلام په صلیب د مرگ د ورځې په توگه نمانځیلی کیږي. په عین حال کې د اسرائیل فوج ددې خبرې تصدیق کړی دی چې د غربي غاړې ښار نابلوس کې یو فلسطیني پولیس یو یهودي تن پو ډزو وژلی او څلور نور يي زخمیان کړې دي. دغه پیښه په نابلوس کې یوې مقبرې سره نزدې رامنځته شوې ده. یهودیان ددغه مقبرې زیارت کولو د پاره د فلسطین او اسرائیل چارواکونه اجازت اخلي او اکثر ورسره اسرائیلې فوجیان په بدرگه کې هلته ځي. خو چارواکې وائي په پیښه کې ککړې زیارت کونکو نابلوس ته د تگ د پاره دغه طریقه نه وه خپله کړې. په پیښه د خبرو اترو د پاره به فلسطیني او اسرائیلي چارواکې د اتوار په ورځ غونډه هم کوي.